  Виталий Пронин Удмуртиысь 485 участковой но 34 территориальной быръён лэсьтон участокъёсын уй но нунал видеонабюлдение нуиське. Туспуктӥз Элина КумачёваУдмуртиысь ЦИК-лэн Председателез Вениамин Соломенников ивортэмъя, вань видеос вуо Удмуртиысь налюдательёслэн штабазы. - Участокъёсылэн 42 процентаз камераос сыло, ӵапак отчы куара сётыны 70 процентэз избирательёс лыкто, - вераз Вениамин Соломенников. Камераос пуктылэмын бюллетень сётон интыосын, куара сётон урнаос вадьсын, куара лыдъян сэрегын, нош уйёссы соос эскеро, буш бюллетеньёсты нокин медаз кутылы шуыса. - Наблюдательёслэн центрзы Ижысь ЛИФТ штабын интыяськемын, - вераз Удмуртиысь Общественной палаталэн Председателез Рашид Хуснутдинов, - татчы вань участокъёсысь наблюдательёслэн иворъёссы вуо. Татын ик нимысьтыз группа видеонаблюдениез чакла. Соос сяна трансляциез адӟо партиослэн кандидатъёссылэн штабъёсазы. Кызьы радъясько быръёнъёс, Удмуртиысь вань улӥсьёс учкыны быгато, со понна 8 (800) 200-53-19 номеръя жингыртоно но гожтӥськоно.   УД Теги: Быръёнъёс  